***Østagergård den 7. maj 2020***

***Genåbning af Østagergård og Ravnshøjgård***

Det er glædeligt, at vi kan åbne igen.

 I alt udgør det samlede antal elever 70 hvis alle elever møder. Vi har heldigvis god plads – både ude og inde – og derfor kan vi lave en god, kontrolleret og forsvarlig åbning af Østagergård fra onsdag den 13. maj. Det vil dog blive med en hverdag, som ikke er helt den vi havde før den 13. marts.

Der er mange anvisninger i retningslinjerne – store og små mellem hinanden. Det redegøres der for, i denne skrivelse.

En ting er dog meget vigtig ting:

Vi skal sørge for, at alle er trygge ved at komme her.

Der vil være nogle elever der har svært ved, at forstå afstandskrav og alle de mange, mange andre ting, der fremgår af vejledningen fra myndighederne. Derfor vil vi tale med alle elever, på en rolig og god måde, om hygiejne og omgangsregler.

***Retningslinjer og forholdsregler***

I det følgende opstilles en række retningslinjer og instrukser, som skal sikre, at vi lever op til myndighedernes vejledning på området. Vi gør alt, hvad vi kan, for at leve op til vejledningen – men det er vigtigt at understrege, at en række af anbefalingerne er vanskelige at håndhæve. Vi gør det så godt vi overhovedet kan.

Vi beder jer om at gennemlæse denne (lange) skrivelse grundigt og tale med eleverne om rammerne, så de kan være bedst muligt forberedte på en lidt anderledes hverdag. Vi har forsøgt at beskrive rammerne detaljeret, så I har mulighed for at danne jer et godt billede af vores håndtering af åbningen.

***Hvem må komme?***

Beskæftigelseselever og STU-elever som har et helt særligt behov, starter onsdag den 13. maj 2020.

***Hvad åbner?***

* Skolen åbner kl. 08.00.
* Alle elever møder omklædt hjemmefra.
* Der undervises I små grupper og med en fast tilknyttet lærer. Det tilstræbes at der vil være undervisning og arbejde så tæt på almindelig hverdag som muligt. Så meget af undervisningen som muligt, vil foregå udendørs.
* Der kan forekomme ændrede slut tidspunkter og mødedage.
* Alle skal selv medbringe madpakke til formiddagsmad og frokost hver dag.
* Morgensang afvikles – hvis det afholdes – udendørs.
* Pauser afholdes i den gruppe man er en del af sammen med den lærer man er sammen med.

***Dagens struktur***

* 8.00 Eleverne møder omklædt, direkte i deres grupper om morgenen.
* Når en elev ankommer i grupperne vasker alle efter tur og anvisning hænder.
* Der er lærere til at tage imod og guide.

**Fra kl. 8.00 - frem til formiddagspausen kl. 10 eller 10.30**

* Opstart af dagen og undervisning. Inden pausen vaskes hænder. Pauser holdes helst udendørs.

**Fra formiddagspausen frem til frokostpausen**

* Eleverne vasker hænder efter pausen.
* Undervisning.
* Inden pausen vaskes hænder og 12-maden spises. Der spises helst udenfor. Eller i de anviste områder. (Der anvises et område til alle grupper.)

**Efter frokostpausen**

* Eleverne vasker hænder efter pausen.
* Undervisning (mandag til kl. 13, tirsdag, onsdag, torsdag til kl. 14.20/14.30, fredag til kl. 13./14)
* Der vaskes hænder inden man tager hjem.

**Praktiske oplysninger vedr. madpakker, påklædning mv.**

Vi beder om, at eleverne har madpakker med til både formiddagsmad og frokost, der både kan håndteres indenfor/udenfor.

Desuden skal madpakkerne ikke kræve lån af bestik. Alle elever skal desuden medbringe egen drikkedunk med navn, som kommer med hjem hver dag til rengøring.

Da vi vil være uden for så meget som muligt, skal eleverne have tøj på der passer til vejret. Både i arbejds-, men også i mere stillesiddende situationer, skal de kunne holde varmen.

Endvidere skal eleverne medbringe solcreme med navn. Vi skal være meget ude. Som udgangspunkt skal de have støtte til at være smurt hjemmefra – og så kan der suppleres efter behov. Dog skal eleverne så vidt muligt smøre sig selv.

**Opsamling**

* Madpakker – håndterbare
* Varmt tøj
* Drikkedunk med navn
* Solcreme med navn – da vi skal være meget ude

**Forberedelse – botilbud og pårørende**

Botilbud og pårørende spiller en meget stor rolle i, om åbningen kan forløbe godt. Følgende ting kan man som botilbud og pårørende gøre for at forberede her enkelte elev:

- Lære den enkelte at vaske hænder rigtigt og grundigt (vi hjælper naturligvis her på stedet).

- Forberede eleven på, at det er en anden slags hverdag end den, de kender. Man skal sidde på en anden måde, man skal arbejde/være i mindre grupper, man skal være endnu mere ude.

- Indstille sig selv på, at tingene er mere besværlige og anderledes end normalt. Medarbejderne har mange ekstra gøremål ift. hygiejne og pædagogik – så derfor er undervisningen og ”serviceniveauet” ikke som normalt. Vi kan også risikere, at nogle medarbejdere selv må blive hjemme – og så er vi færre lærere til samme opgave.

**Struktur for gruppernes færden i arbejdstiden:**

|  |  |  |  |  |  |  |
| --- | --- | --- | --- | --- | --- | --- |
| **Gruppe** | **Indgang** | **Arbejds-område** | **Ansvarlig lærer** | **Toilet/håndvask** | **Udeområde** | **Pauseområde/****Spiserum** |
| **Mølleri** | **Døren på siden af laden** | **Mølleri** | **Frederik/Ingemai** | **Rødt toilet - STU** | **Bag ved mølleriet** | **Mødelokalet i stuehuset – indgang fra haven** |
| **Landbrug A** | **Porten ved stalden** | **Mark og Stald/ dyr** | **Carsten Hvelplund** | **Toiletvogn Grøn** | **Mark og stald** | **STU – 1 – kl. 12** |
| **Landbrug B** | **Porten ved laden** | **Laden og mark** | **Carsten Hansen** | **Toiletvogn Rød** | **Lade og marker** | **STU – 2 – kl. 12** |
| **Gartneri** | **Indgan-gen ud mod gederne**  | **Gartneri og del af det grønne område mod bålplads-en** | **Dorthe/ Frederik** | **Rødt toilet - STU** | **Udeområdet ud mod gederne** | **Pauserum i gartneri** |
| **Skovly** |  | **Anviste områder af Anders**  | **Anders Due** | **Elevtoilet** | **Anvist af Anders D** | **Frokoststuen** |
| **Grønne områder** | **Indgang mod standen** | **Haven ved stue-huset og del af det grønne område mod bålhuset** | **Anders K** | **Toiletvogn Grøn -**  | **Haven ved stue-huset og del af det grønne område mod bålhuset** | **Ude – eller STU 1 kl. 12.45** |
| **Køkkenet** | **Indgang i køkkenet** | **Køkken** | **Lykke og Anne Mette** | **Toilet 1** | **Gårdsplad-sen foran køkkenet** | **Pauserum i køkkenet** |
| **Husene** | **P-pladsen ved fodbold-****banen** | **Ude / inde områder i husene og anviste dele af hegn på Øst** | **Jan og MajBritt** | **Egne toiletter i husene** | **Haverne i husene og anviste marker og hegn på ØST** | **Spiseafdelin-ger i husene eller STU 2 kl. 12.45** |
| **Krea/have** | **Gårdspladsen på Ravnshøj** | **1 sal i Røde lade** | **Hanne** | **Toilet – 1/håndvask 1 sal** | **Del af haven og gårdsplads**  | **1 sal røde lade** |
| **Udeliv** | **Hentes ”Over Brugsen”** | **Shelter ved skoven** **Og skov og shelter i nærområdet** | **Kari/Lisbeth** | **Over Brugsen** | **Shelter**  | **Ude eller Over Brugsen** |
| **Praktisk** | **Værk-sted** | **Værk-sted, have og dyr** | **Erland** | **Håndvask i værkstedet****Egne toiletter** | **Terrassen og dele af haven** | **Spisestuen i stuehuset** |
| **Genbrug** | **”Svends værk-sted”** | **Værkstedet eller grønne områder** | **Svend** | **Håndvask – i Svends værksted****Egne toiletter** | **Haven foran gården** | **1 sal ”Svends værksted”** |
| **Hestelinie** | **Ridebanen** | **Hestene** | **Per** | **Håndvask i toiletvogn RØD** | **Ridebanen og del af stald** | **Værkstedsrummet i gartneri** |
| **”Lillelandmand”** | **P-plads** | **Tilse dyr og praktisk arbejde i marken** | **Alexander** | **Blåt STU Toilet** | **Markerne og stald** | **STU 2 kl. 12** |
| **Levering** | **Terras-sen ved Klara** | **Levering af mel og anden levering** | **Klara** | **Blåt STU – toilet** | **Levering af mel til eksterne.****Kørsel af aftensmad** | **STU 1 kl. 12.45** |
| **Ledreborg** | **På Ledreborg** | **Pasning af grønne områder** | **Anders**  | **Anvises på Ledreborg** | **Anvises af Ledreborg** | **Pauserum på**  |
| **Kirkegår-den** | **På Kirkegården** | **Pasning af grønne områder** | **Kim B** | **Anvises på Kirkegården** | **Anvises på stedet af Kim** | **Pauserum** |
| **Træværk-stedet** | **Ved træværk-stedet** | **Træværk-stedet** | **Jacob** | **Blåt toilet STU** | **Området mod marken**  | **Træværk-stedet** |

**Faste arbejdsgrupper:**

Som ses ovenfor er alle elever inddeles i grupper på ca. 4-5 elever. Disse elever er sammen hver dag i faste grupper. Både arbejde og pauser holdes med disse elever og sammen lærer.

**Elevfravær**

Meld elever syge/fraværende ved at ring til kontoret på telefon 57528814 eller 57528815 – helt som normalt. Såfremt en elev er fraværende i en længere periode, skal elev, botilbud eller pårørende, af hensyn til planlægning og skemalægning, orientere kontoret på telefon 57528814/57528815.

**Retningslinjer for hygiejne**

Indgange til hver gruppe adskilles:

* Alle elever møder direkte i deres værksted, på de anviste steder. Se skema ovenfor.

**Parkering, hentning og aflevering:**

* Brug parkeringspladsen ved fodboldbanen.

**Personlig hygiejne**

* Elever og medarbejdere skal vaske hænder med vand og sæbe, når de kommer ind på afdelingen.
* Når hænderne er tørre, skal de sprittes af. (hvis det tåles)
* Vask hænder når de er snavsede
* Vask hænder efter hver pause, før og efter spisning, efter næsepudsning, toiletbesøg (naturligvis).
* Dette vil i praksis blive mindst én gang hver 1,5 time.
* Vask hænder, når man går hjem.
* Det er medarbejdernes ansvar for, at eleverne vasker hænder som anvist. Om morgenen står den ansvarlige lærer klar, ved indgangene og sikrer, at eleverne vasker hænder.

**Rengøring**

* Lærerne er ansvarlige for at der af sprittes dørhåndtag inden arbejdsdagen samt kl. 10 og kl. 12.
* Toiletter rengøres efter endt arbejdsdag samt to gange i løbet af dagen.
* Toiletsæder af sprittes mindst 2 gange dagligt.
* Alle flader (borde, stole, stolerygge, karme, toiletknapper, vandhaner, køleskabshåndtag, gelændere, armlæn, lyskontakter) mv. rengøres efter frokost og efter endt af arbejdsdag.

**Værktøj og køretøjer på stedet.**

Værktøj skal afsprittes 1 gange om dagen, hvis det anvendes løbende - ellers efter brug. Virus kan højst overleve 48 timer – vi laver en sikkerhedstid på 72 timer. Ved brug af køretøjer skal de af sprittes efter endt brug, så det er forsvarligt at andre bruger dem.

**Sygdom**

Corona kan efter myndighedernes oplysninger ikke undgås. Derfor kan og vil smitte fortsat opstå hos elever og medarbejdere.

**Hvem må komme på arbejde?**

Man skal blive hjemme, hvis man er syg. Det gælder selv ved mindre symptomer som fx forkølelse. Man betragtes som smittefri 48 timer efter, at symptomerne er ophørt. Hvis der er personer i hjemmet eller på botilbud, som kommer fra en risikogruppe, skal man, efter de seneste retningslinjer, tale med egen læge ift. om man må komme på Østagergård. Da dette punkt har været genstand for debat og flere ændringer, henvises til de, til enhver tid, gældende retningslinjer fra Sundhedsstyrelsen.

Hvis der er enten medarbejdere eller andre beboere fra såvel interne som eksterne botilbud som har symptomer på COVID 19 – forventer vi at vi orienteres herom så vi sammen kan lægge en plan for hvordan vi håndterer situationen. Vi vil orientere hvis vi oplever tilfælde af COVID 19 her på Østagergård.

**Instruks ved elever eller medarbejdere med symptomer**

Elever eller medarbejdere, der udviser symptomer, skal sendes hjem.

Hvis en ansat eller en elev konstateres smittet med COVID-19, skal vi som institution sikre, at personer, der har været i nær kontakt med denne, modtager information om de særlige forholdsregler, hvis de oplever symptomer på sygdom.

Institutionens generelle instruks følges.

Vi glæder os til at se eleverne på onsdag den 13. maj.

I er velkomne til at kontakte os, hvis I har yderligere spørgsmål.

Med venlige hilsner

Østagergård/Carsten Hansen